След дипломирането си през 1965 г. заминава заедно с приятеля си в Италия и работи като преподавател по английски език и английска литература в Сиена и Перуджа, като екскурзовод в Рим и като копирайтър в Лондон. След това преподава английски език в американските училища в Цюрих, Швейцария, в Иран (до 1979 г.), в Китай и девет месеца в Саудитска Арабия. При бързото напускане на Иран поради Иранската революция загубва материалите си за защита на докторската си теза на тема за писателката Джейн Остин и не я завършва. В периода 1981 – 1995 г. работи като преподавател по английска литература към Европейския колеж на Университета на Мериленд (UMUC-Europe) в американската военновъздушна база във Виченца. Дълго време живее във Венеция, която става фон за нейното творчество.